
Către
BIROUL PERMANENT AL CAMEREI DEPUTAŢILOR


Vă înaintăm, alăturat, raportul suplimentar asupra proiectului de Lege privind aprobarea Ordonanţei de urgenţă a Guvernului nr.69/2019 pentru aplicarea unor măsuri de protecţie socială acordată persoanelor disponibilizate prin concedieri colective efectuate în baza planurilor de disponibilizare din cadrul operatorilor economici pentru care s-a aprobat acordarea ajutoarelor de stat pentru facilitarea închiderii minelor de cărbune necompetitive în perioada 2019-2024, retrimis Comisiei pentru muncă şi protecţie socială cu adresa nr. PLx 24/2020 din 26 mai 2021, în vederea reexaminării și depunerii unui nou raport.


PREŞEDINTE,
OANA SILVIA ŢOIU

RAPORT  SUPLIMENTAR
asupra proiectului de lege privind aprobarea Ordonanţei de urgenţă a Guvernului nr.69/2019 pentru aplicarea unor măsuri de protecţie socială acordată persoanelor disponibilizate prin concedieri colective efectuate în baza planurilor de disponibilizare din cadrul operatorilor economici pentru care s-a aprobat acordarea ajutoarelor de stat pentru facilitarea închiderii minelor de cărbune necompetitive în perioada 2019-2024



Ca urmare a deciziei Comitetului liderilor grupurilor parlamentare din data de 26 mai 2021, proiectul de Lege privind aprobarea Ordonanţei de urgenţă a Guvernului nr.69/2019 pentru aplicarea unor măsuri de protecţie socială acordată persoanelor disponibilizate prin concedieri colective efectuate în baza planurilor de disponibilizare din cadrul operatorilor economici pentru care s-a aprobat acordarea ajutoarelor de stat pentru facilitarea închiderii minelor de cărbune necompetitive în perioada 2019-2024 a fost retrimis Comisiei pentru muncă şi protecţie socială, prin adresa nr. PLx 24/2020 din 26 mai 2021, în vederea examinării și depunerii unui nou raport.

Proiectul de lege are ca obiect de reglementare aprobarea Ordonanţei de urgenţă a Guvernului nr.69/2019 care prevede acordarea unui venit lunar de compensare persoanelor disponibilizate prin concedieri colective efectuate în baza planurilor de disponibilizare de Societatea Complexul Energetic Hunedoara S.A. şi Societatea Naţională de Închideri Mine Valea Jiului S.A., în perioada 2019-2024.


În urma reluării dezbaterilor în şedinţa din 8 iunie 2021, membrii Comisiei au hotărât, cu unanimitate de voturi, menţinerea soluţiei anterioare, de adoptare a proiectului de lege cu amendamente.

La lucrări şi-au înregistrat prezenţa 20 de deputaţi, din totalul de 21 de membri ai comisiei.

Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 

Proiectul de lege a fost adoptat de Senat în şedinţa din 10 februarie 2020, ca urmare a depăşirii termenului de adoptare, potrivit art.115 alin.(5) din Constituția României, republicată.

Camera Deputaţilor este Cameră decizională, potrivit prevederilor art.75 din Constituţia României şi ale art.91 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor asupra proiectului de lege şi a documentelor conexe, membrii Comisiei au hotărât transmiterea prezentului raport suplimentar, de menţinere a soluţiei anterioare, exprimată în raportul cu nr. 4c-9/100 depus în data de 29 aprilie 2020.


	PREŞEDINTE,				SECRETAR,
	Oana Silvia Ţoiu			Eugen Neaţă 






Întocmit, 
Consilier parlamentar Sorina Szabo

